

|  |
| --- |
|  |
| **Tillitsbarometeret** |
| Landsomfattende velgerundersøkelse 3. – 20. juni 2024 |

**Prosjektinformasjon**

**Formål:**  Måle velgernes tillit til norske institusjoner

**Dato for gjennomføring:**  3. – 20. juni 2024

**Datainnsamlingsmetode:** Telefonintervju

**Antall intervjuer:** 1000

**Utvalg:** Det er trukket et representativt utvalg av befolkningen over 18 år. Utvalget er trukket tilfeldig fra Bindles database over private telefonnumre i Norge. Andelen mobilnummer i utvalget utgjør over 90 prosent.

**Vekting:** Resultatene er vektet i forhold til kjønns- og alderssammensetningen i befolkningen.

**Feilmargin:** Resultatene må tolkes innenfor feilmarginer på +/- 1.5-3 prosentpoeng for hoved frekvensene. Feilmarginene for undergrupper er større.

**Oppdragsgiver:** Arendalsuka

**Kontaktperson:**  Harald Stanghelle

**Respons konsulenter:** Thore Gaard Olaussen og Kjersti Kræmmer

**Hovedtall oppsummert**

1. På en skala fra 1 til 10, der 1 står for ingen tillit i det hele tatt og 10 står for full tillit, hvilken tillit har du til hver av de institusjonene og aktørene jeg nå skal lese opp?

Følgende prosentandeler svarer 6-10:

|  |  |  |  |  |  |  |  |
| --- | --- | --- | --- | --- | --- | --- | --- |
|  | Prosentandel 6-10  2018 | Prosentandel 6-10  2019 | Prosentandel 6-10  2020 | Prosentandel 6-10  2021 | Prosentandel 6-10  2022 | Prosentandel 6-10  2023 | Prosentandel 6-10  2024 |
| Stortinget | 70 % | 67 % | 77 % | 78 % | 70 % | 71 % | 69 % |
| Regjeringen | 60 % | 50 % | 69 % | 68 % | 61 % | 59 % | 58 % |
| Kommunestyret i egen kommune | 58 % | 60 % | 63 % | 66 % | 61 % | 60 % | 59 % |
| Norske medier | 58 % | 55 % | 63 % | 60 % | 64 % | 60 % | 59 % |
| Sosiale medier | 15 % | 15 % | 14 % | 13 % | 13 % | 11 % | 10 % |
| De politiske partiene i Norge | 46 % | 44 % | 54 % | 52 % | 46 % | 48 % | 46 % |
| Norske arbeidstaker-organisasjoner | 69 % | 71 % | 75 % | 75 % | 72 % | 73 % | 72 % |
| Norske arbeidsgiver-organisasjoner | 61 % | 65 % | 66 % | 64 % | 66 % | 67 % | 64 % |
| Norske ideelle organisasjoner | 87 % | 83 % | 84 % | 86 % | 88 % | 87 % | 89 % |
| Antall spurte | 1001 | 1000 | 1000 | 1000 | 1000 | 1000 | 1000 |

Oppslutning i rangert rekkefølge:

Det er fortsatt norske ideelle organisasjoner som oppnår høyest tillit. I alt 89 prosent av de spurte gir karakteren 6 eller høyere på spørsmålet om tillit. Det er litt opp i forhold til i fjor. Norske arbeidstakerorganisasjoner inntar andreplassen denne gang med i alt 72 prosent som oppgir karakter 6 eller høyere.

Stortinget holder tredjeplassen med i alt 69 prosent gir karakterene 6-10. Det er 2 prosentpoeng ned i forhold til i fjor, men markert tilbake i forhold til for 3 år siden, da vi registrerte at 78 prosent ga karakterene 6-10. Norske arbeidsgiverorganisasjoner inntar neste plass med 64 prosent som oppgir karakterene 6-10. Dette er noe tilbake i forhold til i fjor. Norske medier kommer deretter med 59 prosent som oppgir 6-10. Det er en noe ned i forhold til i fjor.

Videre kommer Kommunestyret i egen kommune og Regjeringen med henholdsvis 59 og 58 prosent som gir karakterene 6-10. For begge institusjoner er dette omtrent som i fjor, men tydelig ned i forhold til for tre år siden, da oppslutningen var 66 og 68 prosent. Et hakk lenger ned kommer de politiske partiene, der 46 prosent gir karakterene 6-10. Dette er 2 prosentpoeng ned i forhold til i fjor.

Sosiale medier oppnår fortsatt klart lavest tillit. Kun 10 prosent oppgir karakteren 6 eller høyere. Siden vi startet målingene, har ikke tilliten til sosiale medier vært lavere.

Den generelle tendensen er at personer med høy valgdeltakelse, organisasjonsdeltakelse, bor i større kommuner, ansatt i offentlig sektor og har høy utdanning gir høyere tillitsscore enn andre.

Denne hovedtendensen går altså igjen hos de fleste institusjoner, bortsett fra sosiale medier. Her oppnås lav tillitsscore over hele linjen. Lavest tillitsscore for sosiale medier er det blant personer som deltar i valg og som har høy utdanning.

Tillitsscoren for sosiale medier er også lav blant de yngste. Kun 12 prosent av de yngste oppgir karakteren 6-10.

Forøvrig er det en tydelig tendens at velgere som stemmer Fremskrittspartiet gir lavere tillitsscore enn andre velgere. For eksempel er tillitsscoren for Stortinget kun 40 prosent blant Frp-velgerne - mot et snitt på 69 prosent for hele befolkningen.

2. På en skala fra 1 til 10, der 1 står for ikke viktig i det hele tatt og 10 står for svært viktig, hvor viktig mener du følgende institusjoner og aktører er for demokratiet i det norske samfunnet?

Følgende prosentandeler svarer 6-10:

|  |  |  |  |  |  |  |  |
| --- | --- | --- | --- | --- | --- | --- | --- |
|  | Prosent-andel 6-10  2018 | Prosent-andel 6-10  2019 | Prosent-andel 6-10  2020 | Prosent-andel 6-10  2021 | Prosent-andel 6-10  2022 | Prosent-andel 6-10  2023 | Prosent-andel 6-10  2024 |
| Stortinget | 92 % | 89 % | 91 % | 93 % | 89 % | 92 % | 92 % |
| Regjeringen | 88 % | 87 % | 88 % | 89 % | 86 % | 88 % | 88 % |
| Kommunestyret i egen kommune | 81 % | 82 % | 82 % | 85 % | 80 % | 83 % | 81 % |
| Norske medier | 78 % | 75 % | 77 % | 77 % | 81 % | 78 % | 77 % |
| Sosiale medier | 35 % | 32 % | 34 % | 33 % | 34 % | 32 % | 29 % |
| De politiske partiene i Norge | 76 % | 75 % | 78 % | 79 % | 79 % | 79 % | 79 % |
| Norske arbeidstaker-organisasjoner | 75 % | 72 % | 78 % | 80 % | 78 % | 77 % | 78 % |
| Norske arbeidsgiver-organisasjoner | 71 % | 71 % | 76 % | 74 % | 74 % | 72 % | 74 % |
| Norske ideelle organisasjoner | 65 % | 66 % | 69 % | 71 % | 70 % | 69 % | 72 % |
| Antall spurte | 1001 | 1000 | 1000 | 1000 | 1000 | 1000 | 1000 |

Oppslutning i rangert rekkefølge:

Stortinget oppnår fortsatt høyest viktighetsscore på spørsmålet om hvor viktig institusjonene er for demokratiet. I alt 92 prosent gir karakteren 6 eller høyere for Stortinget. Det er det samme som i fjor. Dernest kommer Regjeringen, Kommunestyret i egen kommune og de politiske partiene med henholdsvis 88, 81 og 79 prosent som gir karakteren 6 eller høyere.

På de neste plassene kommer arbeidstakerorganisasjonene og mediene med henholdsvis 78 og 77 prosent oppslutning. Videre et lite hakk bak kommer arbeidsgiver-organisasjonene og ideelle organisasjoner med 74 og 72 prosent oppslutning om karakterene 6-10. Det er interessant å legge merke til at vektleggingen av de ideelle organisasjonenes plass i demokratiet aldri har vært høyere.

Sosiale medier oppnår klart lavest score på viktighet for demokratiet. Kun 29 prosent gir karakteren 6 eller høyere.

For de fleste av institusjonene/aktørene er tendensen fortsatt slik at personer med høy valgdeltakelse, organisasjonsdeltakelse, bosatt i større kommuner, høy utdanning og ansatt i offentlig sektor gir en høyere viktighetsscore for demokratiet enn gjennomsnittet.

Unntaket er sosiale medier - der gjennomsnittsscoren er lav hos de fleste grupper, men får lavest score blant grupper med høy valgdeltakelse og med høyest utdanning. Her gir yngre personer klart høyere viktighetsscore enn det eldre grupper gjør.

3. Stemte du ved stortingsvalget i 2021? \*)

|  |  |  |  |  |  |  |  |
| --- | --- | --- | --- | --- | --- | --- | --- |
|  | 2018 | 2019 | 2020 | 2021 | 2022 | 2023 | 2024 |
| Ja | 91 % | 89 % | 90 % | 86 % | 92 % | 91 % | 89 % |
| Nei | 9 % | 11 % | 10 % | 14 % | 8 % | 9 % | 11 % |
| Antall spurte | 1001 | 1000 | 1000 | 1000 | 1000 | 1000 | 1000 |

\*) Prosentfordelingen er her ikke vektet. Tallene utover spørsmål 3 og 4 er vektet etter valgdeltakelsen i 2021.

4. Stemte du ved kommunevalget i 2023? \*)

|  |  |  |  |  |  |  |  |
| --- | --- | --- | --- | --- | --- | --- | --- |
|  | 2018 | 2019 | 2020 | 2021 | 2022 | 2023 | 2024 |
| Ja | 86 % | 84 % | 89 % | 86 % | 87 % | 87 % | 89 % |
| Nei | 14 % | 16 % | 11 % | 14 % | 13 % | 13 % | 11 % |
| Antall spurte | 1001 | 1000 | 1000 | 1000 | 1000 | 1000 | 1000 |

\*) Prosentfordelingen er her ikke vektet. Tallene utover spørsmål 3 og 4 er vektet etter valgdeltakelsen i 2021.

5. Er du medlem av en eller flere organisasjoner?

|  |  |  |  |  |  |  |  |
| --- | --- | --- | --- | --- | --- | --- | --- |
|  | 2018 | 2019 | 2020 | 2021 | 2022 | 2023 | 2024 |
| Ja | 65 % | 62 % | 62 % | 59 % | 61 % | 60 % | 63 % |
| Nei | 35 % | 38 % | 38 % | 41 % | 39 % | 40 % | 37 % |
| Antall spurte | 1001 | 1000 | 1000 | 1000 | 1000 | 1000 | 1000 |

Bergen, 27. juni 2024

Thore Gaard Olaussen Kjersti Kræmmer